Споразум Рибентроп—Молотов
Споразум Рибентроп—Молотов (службени назив: Споразум о ненападању између Немачке и Савеза Совјетских Социјалистичких Република) је био споразум о ненападању између Трећег рајха и Совјетског Савеза. Потписан је 23. августа 1939. године у Москви од стране совјетског министра спољних послова Вјачеслава Молотова и немачког министра спољних послова Јоахима фон Рибентропа. Међусобни споразум о ненападању био је на снази до почетка Операције Барбароса 22. јуна 1941. године када је Немачка напала СССР.